# Formulering af teori

*Eksempel 1 (uddrag):*

**Teori:**

Når man måler blodsukker, er det, man i virkeligheden måler, koncentrationen af monosakkaridet glukose i mmol (millimol) pr. liter blod. Andre monosakkarider optages også i blodbanen, men apparatet detekterer kun glukose. Når vi som mennesker indtager fødevarer, er det dog langtfra tilfældet, at vi indtager ren glukose, men derimod mere komplekse sakkarider, som fx disaccharidet saccharose (normalt sukker), der består af hhv. fruktose og glukose. Derfor sker der i vores fordøjelsessystem en længere proces, der nedbryder de fleste oligo- og polysaccharider til det simpleste sakkarid glukose (eller andre monosakkarider, fx fruktose og galaktose), der så optages i blodet igennem tyndtarmens indre vægge. Denne proces starter allerede i munden og svælget...